भारत-ऑस्ट्रेलिया दावेदार; वनडे सीरीज एक-दूजे की वीकनेस-स्ट्रेंथ जानने का मौका
IND vs AUS ODI Series 14 Matches Before World CUP 2023 | India Squad, अब भारतीय टीम मिशन वनडे वर्ल्ड कप पर है। जो अक्टूबर-नवंबर में भारतीय सरजमीं पर ही खेला जाना है।
भारत ने ऑस्ट्रेलिया के खिलाफ टेस्ट सीरीज जीत ली है। टीम ने वर्ल्ड टेस्ट चैंपियनशिप के फाइनल में भी प्रवेश कर लिया है।
अब भारतीय टीम मिशन वनडे वर्ल्ड कप पर है। जो अक्टूबर-नवंबर में भारतीय सरजमीं पर ही खेला जाना है। टीम इंडिया ने आखिरी आखिरी वर्ल्ड कप भी अपनी सरजमीं पर ही जीता था। तब महेंद्र सिंह धोनी की कप्तानी वाली भारतीय टीम ने श्रीलंका को 6 विकेट से हराया था। ऐसे में रोहित शर्मा की कप्तानी वाली भारतीय टीम को अपनी तैयारी भी पुख्ता रखनी होगी, क्योंकि भारतीय फैंस की उम्मीदें उस इतिहास को दोहराते देखने की होंगी।
इस स्टोरी में आप भारतीय टीम के मिशन वर्ल्ड कप का रोड़मैप जानेंगे। साथ ही जानेंगे कि इस मिशन में टीम इंडिया को किन-किन चुनौतियों से पार पाना होगा और हमारे हथियार क्या होंगे। हम भारत के पॉसिबल स्क्वॉड पर भी बात करेंगे और साथ ही एक्सपर्ट की राय भी लेंगे...
सबसे पहले देखते हैं वर्ल्ड कप से पहले भारतीय टीम के वनडे मुकाबले
अब देखिए भारत के मिशन वर्ल्ड कप का रोडमैप...
ऑस्ट्रेलिया के खिलाफ वनडे सीरीज से मिशन की शुरुआत
राहुल द्रविड़ की कोचिंग वाली भारतीय टीम ऑस्ट्रेलिया के खिलाफ वनडे सीरीज से अपने वर्ल्ड कप अभियान का आगाज करेगी। टीम को वर्ल्ड कप से पहले कम से कम 14 वनडे मैच खेलने हैं। इनमें 9 द्विपक्षीय सीरीज के और 5 एशिया कप के मैच होंगे। यदि भारत एशिया कप के फाइनल में पहुंचता है तो एक मैच और बढ़ जाएगा।
ऑस्ट्रेलिया के खिलाफ वनडे सीरीज का पहला मुकाबला 17 मार्च को मुंबई के वानखेड़े स्टेडियम पर खेला जाएगा। 5 बार की चैंपियन ऑस्ट्रेलिया अपने नियमित कप्तान पैट कमिंस के बिना उतर रही है, लेकिन चोट से वापसी कर रहे ग्लेन मैक्सवेल और मिचेल मार्श टीम का हिस्सा होंगे। टीम की अगुआई स्टीव स्मिथ करेंगे।
जुलाई में वेस्टइंडीज दौरा
ऑस्ट्रेलिया से सीरीज खेलने के बाद भारतीय टीम जुलाई में वेस्टइंडीज के खिलाफ वनडे सीरीज खेलने जाएगी। वहां से बोर्ड से सहमति मिलने के बाद भारतीय टीम को सितंबर महीने में पाकिस्तान में एशिया कप खेलना है। एशिया कप के बाद रोहित आर्मी अपने घर में कंगारुओं से 3 मुकाबलों की एक और सीरीज खेलेगी।
अब जानते हैं भारत के कमजोर व मजबूत पक्ष
मजबूती: भारतीय टीम में स्टार परफॉर्मर्स की भरमार 
भारतीय टीम बैटिंग और बॉलिंग दोनों ही क्षेत्र में दमदार प्रदर्शन के साथ फील्डिंग में भी ठीक प्रदर्शन कर रही है। टीम के टॉप और मिडिल ऑर्डर में रोहित शर्मा, शुभमन गिल, विराट कोहली, श्रेयस अय्यर और केएल राहुल जैसे बल्लेबाज हैं। तो लोअर ऑर्डर की कमान हार्दिक पंड्या और रवींद्र जडेजा जैसे ऑलराउंडर के पास है। गेंदबाजी की बात करें, तो घरेलू पिचों पर युजवेंद्र चहल और कुलदीप यादव के साथ अक्षर पटेल भी अच्छा कर रहे हैं। सीमर्स की अगुवाई जसप्रीत बुमराह करेंगे। उनके साथ मोहम्मद शमी, मोहम्मद सिराज और शार्दुल ठाकुर जैसे बॉलर्स रहेंगे।
कमजोरी: बड़े मैचों में चोक कर रही टीम इंडिया
पिछले कुछ साल से टीम बड़े मैचों में चोक कर रही है। पिछले दो वर्ल्ड कप से हम टॉप-4 के मुकाबलों में हार कर बाहर हो रहे हैं। ऐसे में रोहित के सामने यह ट्रेंड बदलने की चुनौती होगी।
अब 2 पॉइंट में जानिए वे चुनौतियां, जिनका सामना टीम इंडिया को कर रही है
अब देखें वर्ल्ड कप के लिए भारत का पॉसिबल स्क्वॉड 
रोहित शर्मा (कप्तान), शुभमन गिल, विराट कोहली, श्रेयस अय्यर, केएल राहुल (विकेटकीपर), रवींद्र जडेजा, हार्दिक पंड्या, युजवेंद्र चहल, कुलदीप यादव, मोहम्मद सिराज, मोहम्मद शमी, जसप्रीत बुमराह (अगर फिट रहें)।
स्टैंड बाय: सूर्यकुमार यादव, वॉशिंगटन सुंदर, ईशान किशन, उमरान मलिक, भुवनेश्वर कुमार, शार्दुल ठाकुर, अक्षर पटेल, संजू सैमसन, प्रसिद्ध कृष्णा, उमरान मलिक। (इन्हीं में से 3 और खिलाड़ियों के 15 प्लेयर्स के स्क्वॉड में जगह बनाने के आसार हैं।)
चलते-चलते जानिए हमारे हथियार 
वर्ल्ड कप में कोहली, रोहित, पंड्या, बुमराह और जडेजा जैसे खिलाड़ी तुरुप का इक्का साबित हो सकते हैं। साथ ही घरेलू फैंस के सामने गिल और सूर्या भी अपना जलवा बिखेर सकते हैं।
क्रिकेट से जुड़ी ये खबरें भी पढें.....
आज 146 साल का हुआ टेस्ट क्रिकेट:सचिन शतक सम्राट, मुरलीधरन हैं विकेट-किंग; जानें इस फॉर्मेट के इंटरेस्टिंग फैक्ट और रिकॉर्ड्स
क्रिकेट का सबसे लंबा और चैलेंजिंग फॉर्मेट टेस्ट क्रिकेट आज पूरे 146 साल का हो गया। 15 मार्च 1877 के दिन इंग्लैंड और ऑस्ट्रेलिया की टीमें मेलबर्न क्रिकेट स्टेडियम में पहली बार इंटरनेशनल लेवल पर भिड़ीं। तब से ही इंटरनेशनल क्रिकेट की शुरुआत भी हो गई। पढ़ें पूरी खबर
कोहली का वर्ल्ड रिकॉर्ड:ऑस्ट्रेलिया के खिलाफ प्लेयर ऑफ द मैच बने; तीनों फॉर्मेट में 10+ बार ये अवॉर्ड जीतने वाले अकेले क्रिकेटर
भारत और ऑस्ट्रेलिया के बीच बॉर्डर-गावस्कर ट्रॉफी का चौथा टेस्ट मैच ड्रॉ रहा। 4 टेस्ट की सीरीज का आखिरी मुकाबला अहमदाबाद में खेला गया। भारत सीरीज में 2-1 से आगे था, ऐसे में आखिरी मैच ड्रॉ रहने पर सीरीज टीम इंडिया ने ही जीती। विराट कोहली ने इस टेस्ट में 364 बॉल पर 186 रन की जबरदस्त पारी खेली। उन्हें इस पारी के लिए प्लेयर ऑफ द मैच का अवॉर्ड मिला। पढ़ें पूरी खबर